Paterna exigeix una millora del servei de la Línia 140 de Metrobús
15/03/2016

# Paterna exigeix una millora del servei de la Línia 140 de Metrobús

[![Imagen del autobús de Paterna](/images/noticias/2016/03/autobus.jpg)](/images/noticias/2016/03/autobus.jpg)

15.03.2016

L'Alcalde Juan Antonio Sagredo reclama un transport de qualitat per als paterners i paterneres que fan ús d'aquest autobús interurbà que uneix el municipi amb València

L'Alcalde de Paterna, Juan Antonio Sagredo ha exigit avui a la Generalitat Valenciana una millora de la Línia 140 de Metrobús que uneix el municipi amb València.

“Els paterners i paterneres mereixen un transport públic de qualitat”, ha afirmat el primer edil, que ha iniciat una ronda de trobades amb els responsables de diferents entitats de transport per a reclamar un servei digne i raonable dels mitjans de transport públic que donen servei a Paterna.

I és que aquesta reivindicació de la Línia 140 s'uneix a la millora de la freqüència de pas de la Línia 2 del metre i a la millora de les condicions del contracte de la Línia 62 de l'EMT que l'Alcalde de Paterna ha demandat, tant als responsables de Ferrocarrils de la Generalitat Valenciana (FGV) com a l'Alcalde de València, Joan Ribó.

Respecte les queixes més freqüents dels usuaris d'aquest autobús interurbà que uneix el municipi paterner amb València, Sagredo ha citat com a exemples, entre uns altres, els continus retards de la línia o l'incompliment d'horaris. Així mateix, ha incidit en “la necessitat de millorar aquest servei ja que és una línia molt utilitzada pels veïns del municipi” i ha recordat que aquest “és un altre dels problemes heretats fruit de la deixadesa de l'anterior equip de govern del PP”.

“Només estem demanant una cosa que és just i al que tenen dret tots els paterners i paterneres, que no és una altra cosa que disposar d'uns mitjans de transport en condicions i de qualitat. És incongruent potenciar i fomentar el transport públic si aquest no és capaç d'atendre a les necessitats de mobilitat dels seus passatgers”, ha asseverat Juan Antonio Sagredo, disposat a seguir reclamant una millora del servei per a facilitar els desplaçaments als veïns i veïnes de Paterna.